Võistlusjuhend 
2006. a superkrossi karikavõistluste VI etapp
AS Foral karikatele
 
Pühapäeval, 21. mail 2006. a 
Pärnu maakonnas, Taali krossirajal 

Registreeritud EAL-s nr 57/RK

1. Võistluse aeg, koht.

1.1. Võistlus toimub 21.05.2006. a Taali krossirajal. Pärnu maakond, Tori vald, Taali küla 86818.
EAL rajalitsents nr 15

1.2. Võistluse ajakava

Esmaspäev, 8. mai 2006. a
avaldatakse võistluste juhend, algab osavõtjate eelregisreerimine
Neljapäev, 18. mai 2006. a
17.00 - lõpeb osavõtjate eelregistreerimine alandatud osavõtumaksuga
Pühapäev, 21. mai 2006. a
08.00-10.00 - registreerimine
08.30-10.00 - tehniline kontroll
09.30-10.30 - treeningsõidud 
10.45 - võistlejate koosolek
11.00 - võistlussõidud
16.00 - orienteeruv autasustamise aeg
21.00 - avaldatakse võistluse esialgsed tulemused internetis www.rally.ee
Võistluste täpne ajakava, eelsõitude koosseisud ja info ametlikul teadetetahvlil (ATT) kohtunike maja juures. 

2. Korraldaja, ametnikud

2.1. Korraldaja Erki Sport MTÜ 
Korraldaja aadress: Kahva 1, Papsaare Audru v. Pärnu maakond
2.2. Võistluse ametnikud
Võistluse direktor: Eiki Eriste
Võistluse juht: Erko Eriste 
Ohutusülem: Enno Jürviste
Peaajamõõtja: Villu Teearu
Tehniline kontroll: Raino Eriste
Võistluste sekretär: Krista Toombu
Kommentaator: Joel Kukk

2.3. Võistluste info
Eiki Eriste, tel 51 54 591
Erko Eriste, tel 52 87 454
Villu Teearu, tel 52 15 199
www.rally.ee

3. Rada

Võistlusraja pikkus: 860 m, laius 8-14 m 
Treening- ja võistlussõidud peetakse vastupäeva.
Rajakate: asfalt, kruus

4. Arvestusklassid

4.1. Noored 12-14 aastat, sõiduautod 2WD kuni 1600 cm³ (müügikohustus) 
4.2. Juuniorid 15-17 aastat sõiduautod 2WD kuni 1600 cm³ (müügikohustus)
4.3. Sõiduautod 2WD esisild kuni 2000 cm³ (müügikohustus)
4.4. Sõiduautod 2WD tagasild Lada klass kuni 2000 cm³ (müügikohustus)
4.5. Sõiduautod vabaklass ja 4WD

5. Üldkorraldus, autode tehnilised tingimused
5.1.	 Võistlused viiakse läbi vastavalt Eesti Autospordi Liidu (EAL) võistlusmäärustega, 2006. a. Superkrossi karikavõistluste üldjuhendiga ja käesoleva võistlusjuhendiga.
5.2.	 Klassides Noored, Juuniorid, 2WD esisild, 2WD tagasild osalevad autod  peavad vastama ERK standard klassi tehnilistele tingimustele, välja arvatud rehvid. Vabaklassi 2WD autod peavad vastama ERK 2500 tehnilistele tingimustele ja 4WD autod Division1 klassi tehnilistele tingimustele.
5.3.	Lubatud kasutada vaid Master rehve.
5.4.	 2WD tagasild Lada klassis on lubatud kasutada teisi karburaatoreid ja lubatud on blokeerivate võtete kasutamine diferentsiaalides.

6. Osavõtjad, osavõtumaksud

6.1. Võistlustest osavõtjad peavad esitama:
- täidetud ja allkirjastatud osavõtuavalduse
- EAL-i sõitjalitsentsi
- EAL-i registreerijalitsentsi
- EAL-i auto tehnilise kaardi
6.2. Võistkondlikul arvestustusel täidetakse ühekordselt võistkonna registreerimise avaldus. Võistkonna registreerimine on tasuta. Järgmisel etapil uut avaldust täitma ei pea. Võistkonna koosseisu muutmisel tuleb esitada muutmise avaldus. Muutmisel tasu 300.-
6.3. Stardimaks klassides juuniorid, 2WD esisild, 2WD tagasild, vaba eelregistreerimisel 500 kr (kui ei osale, kantakse järgmisele võistlusele või tagastatakse 250 kr), kohapeal 800 kr, aasta ettemaks võistlus 400 kr, eelmise etapi võitja järgmisel etapil osavõtumaksu ei tasu.
Stardimaks klassis noored eelregistreerimisel ei ole, kohapeal 300 kr.

MTÜ Erki Sport 10022030073004 EÜP 
Registreerimine autospordiajakirja rally.ee leheküljel.

7. Võistluste käik

      7.1. Võistlused peetakse vastavalt rallikrossi reeglistikule.
7.2.	Toimub kolm eelsõiduvooru ja finaalsõidud C, B, A. Eelsõiduvoorus sõidetakse 4 ringi, finaalsõitudes 6 ringi.
7.3.	Kui arvestusklassis on osavõtjaid kuni 5, peetakse kaks eelsõiduvooru. Eelsõiduvoorude koosseis loositakse.
7.4.	Stardikorraldus: eelsõitudes 4 autot ühes reas, finaalsõitudes 8 autot paigutusega 2-2-2-2 malekorras.
7.5.	Start grupistardina paigalt, töötava mootoriga. Stardi märguandeks on punaste fooritulede kustumise hetk. Valestardi korral start korratakse, teiskordsel rikkumisel kõrvaldatakse võistleja stardist.
7.6.	Eelsõidus kiireima aja saavutanu saab 1 punkti, teine 2 punkti jne. Võrdne aeg annab võrdselt punkte. Võistleja, kes ei lõpetanud eelsõitu, teenib punkte võrdselt eelsõidus startinud autode arvuga. Diskvalifitseeritud võistlejad saavad 5 lisapunkti. Igas eelsõiduvoorus fikseeritakse võistlejate distantsi läbimise aeg 0,1 sekundilise täpsusega.
7.7.	Finaalsõitude koosseisude määramine. 
Võistleja, kes kahe parema eelsõiduvooru kokkuvõttes kogus kõige vähem punkte, valib stardikoha A-finaali esireas. Võistleja, kes kogus suuruselt järgmise punktisumma, stardib vabalt kohalt jne. Mitme võistleja võrdse punktisumma korral eelistatakse eelsõitudes paremat aega näidanud võistlejat. Punktide ja aegade võrdsuse korral eelistatakse viimases toimunud eelsõiduvoorus parema tulemuse saanud võistlejat. C-finaal - võistlejad, kes said eelsõitudes 16-9 koha; B-finaal - võistlejad, kes said eelsõitudes 8-5 koha ja C-finaali 4 paremat; A-finaal - võistlejad, kes said eelsõitudes 4-1 koha ja B-finaali 4 paremat.
7.8.	Kui A või B-finaali pääsenu ei saa startida, jääb tema stardikoht täitmata ja finaalikoht asendamata teise sõitjaga, samas saab mittestartinu superkrossi karikavõistluste tulemusena kirja oma finaali viimase koha. C-finaali jõudnu mittestartimisel avaldatakse uus stardikorralduse protokoll, katkestanud asendatakse varusõitja(te)ga vastavalt eelsõitude tulemustele. Nad stardivad viimastena eelsõitude tulemuste järjekorras.
7.9.	Võistlusmääruse (VM) rikkujaid karistatakse Eesti Rallikrossi Komitee (ERK) poolt, vastavalt võistluste juhi ja ERK vaatleja ettekandele. Karistused sõltuvalt rikkumiste tõsidusest, korduvusest (kohtunike töö segamine, ebasportlikud sõiduvõtted, ebasportlik käitumine jmt eest). Ohtliku sõidu eest kahe järjestikuse hoiatuse saamisel, peatatakse võistlejalitsents ülejärgmise etapini.

8. Kinnine parkla. Protestid

8.1. Pärast oma klassi viimast sõitu kinnine parkla kõigile võistlejatele.
8.2. Protesti aeg 15 min pärast tulemuste avaldamist teadetetahvlil. Protesti kautsion 500 kr auto lahtivõtmine 3000 kr.
8.3. Autod vabastatakse parklast pärast müügiaja lõppu, mis on 30 min pärast autasustamist.
8.3. Autod tohib kinnisest pargist välja viia pärast võistluste juhi vastavasisulist korraldust.

9. Tulemused

9.1. Tulemused vastavalt finišiprotokollidele.
9.2. SKV punktid I-15, II-12, III-10, IV-9, V-8, VI-7, VII-6, VIII-5, IX-4, X-3, XI-2 ja XII-1. Iga klassi kontrollsõidu võitja saab ühe lisapunkti.
9.3. Meeskonna arvestuses kahe masinaklassi kahe parima võistleja tulemus, suurim punktisumma. Võrdsuse korral arvestatakse noorteklassi parimat.

10. Autasustamine

10.1. Klassi kolme parimat autasustatakse karikatega.
10.2. Superfinaali võitjat rändkarikaga.
10.3. Meeskonna arvestuses parimat meeskonda diplomiga.
10.4. Eriauhinnad.

11. Kindlustus. Vastutus

Võistlustest osavõtt omal vastutusel. Võimalike õnnetusjuhtumite ja nende tagajärgede eest korraldaja ega EAL vastust ei kanna. Kõik käesoleva juhendiga määratlemata küsimused lahendab kohtunikekogu kohapeal.

12. Auto hind

Võistleja on kohustatud auto müüma pärast võistlust ostja soovil hinnaga 20 000 kr. Kui antud autole on rohkem soovijaid, korraldatakse organisaatori poolt oksjon, mille tulu jääb korraldajale. Auto omanikule jääb iste, rool ja ohurihmad. Müügikohustus ei kehti vabaklassi autode kohta.